JohanHeinsen/ENO huggingface dataset:
Odense Adresse-Contoirs Efterretninger, 1848-04-26
Committeen af 26 Marts.
Odense Adresse-Contoirs Efterretninger, 1848-04-26
Til trængende Søfolks Familier er endvidere indkommet: fra Dhrr. Chr. Andrup 3 Rbd., R. 5 Rbd.,P. E. 5 Rbd., Propr. Berg til Lindved 5 Rbd., Kanal foged Petersen 2 Rbd., Enkemad. C. S. 6 Rbd., som med tidligere indkomne 276 Rbd. udgjør til Dato 302 Rbd.; for hvilke Gaver kjærligst takkes. Odense den 26 April 1848. P. Richardt. H. C. Nielsen. R. Holbeck. Tabt ved Odense Kanal, paa Lodse pladsen, en Tegnebog, hvori var en 5 Rbd. Seddel og to 1 Rbd. Sedler. Den retsindige Finder bedes at aflevere Samme, imod en Douceur, til Bødker Møller paa Sortebrødre Plads.
Odense Adresse-Contoirs Efterretninger, 1848-04-26
En Pibe med sølvbeslagen Meerskums Hoved er idag tabt paa Vestergade. Finderen bedes mod en Douceur at aflevere samme paa Politikammeret.
Odense Adresse-Contoirs Efterretninger, 1848-04-26
At jeg er flyttet tilbage til min i flere Aar beboede Leilighed hos Hr. Snedkermester Wendelboe i Frue Kirkestræde, undlader jeg ei herved at tilkjendegive, saavel med Hensyn til min Bestilling som Bedemand, som i Henseende til den af mig drevne Høkerhandel, hvilken jeg herved paa det Bedste anbefaler. Odense den 26 April 1848. Ærbødigst H. Chr. Jensen.
Odense Adresse-Contoirs Efterretninger, 1848-04-26
En Postfuldmægtigplads ledig.
Odense Adresse-Contoirs Efterretninger, 1848-04-26
Et Menneske, der er bekjendt med de paa et Postcontoir forefaldne Forretninger, kan strax erholde Ansættelse som Fuldmægtig, naar man i portofrie Breve henvender sig til Undertegnede. Uden gode Anbefalinger nytter det ikke at melde sig. Lønnen er 100 Rbd. og Alt frit i Huset. Bøjesen, Sorøe den 21 April 1818. Postmester.
Odense Adresse-Contoirs Efterretninger, 1848-04-26
Hos Slagtermester Dreier i Svendborg kan en Slagtersvend strax faae stadig Arbeide, samt erholde en god Ugeløn. Meierske-Pladsen er besat. Holckenhavn d. 26 April 1848. C. Frid. 306ga.
Odense Adresse-Contoirs Efterretninger, 1848-04-26
Dame Straae=Hatte i et overordentligt stort Udvalg, saasom italienske, franske, Jrlands, Joinville, Stuart, Bolivar og Borde=Hatte i aldeles nye endnu ei seete Facons haves paa Lager og nogle faa Dage og anbefales til særdeles billige Priser. Spalbrie= og Have=Hatte saavel for Damer som Herrer, bekommes ligeledes til ovennævnte Tid. Chr. Jantzen, Vestergade Nr. 189.
Odense Adresse-Contoirs Efterretninger, 1848-04-26
Sæde=Hørfrøe. ægte Riga, 1ste Aars Avl efter ditto, faaes billig hos J. G. Angelo, Odense Nørregade.
Odense Adresse-Contoirs Efterretninger, 1848-04-26
Udmærket godt, triveligt og reent Mørfrø, baade af første og andet Aars Avl efter Rigafrø. kan faaes i Rynkeby Præstegaard pr. Kjerteminde. Sammesteds er underhaanden tilkjøbs en særdeles god Skjættemaskine og dobbelt Hør Rive.
Odense Adresse-Contoirs Efterretninger, 1848-04-26
Rødet Hørstraae modtages til Fabrikation i April, Mai og Juni Maaneder til nedsat Priis i Odense hos H. J. Ullum.
Odense Adresse-Contoirs Efterretninger, 1848-04-26
Et brugt Fortepiano i Mahogni=Kasse er til Salg. Adressecontoiret anviser. En eller to Skoledisciple kunne enten strax eller til Efteraar erholde Kost og Logie hos S. F. Brodersen.
Odense Adresse-Contoirs Efterretninger, 1848-04-26
Den Leilighed i Gaarden No. 412 paa Nørregade, som beboes af Hr. Adjunct Frigast, er at faae til Leie førstkommende Mikkelsdag for en rolig Familie.
Odense Adresse-Contoirs Efterretninger, 1848-04-26
Muusleilighed. Stueetagen i min Gaard No. 31 paa Overgade bliver til Leie førstkommende Michaeli Flyttedag; om ønskes kan indrettes til Boutik for en Manufakturhandler. M. E. Jantzen.
Odense Adresse-Contoirs Efterretninger, 1848-04-26
Fredagen den 28 d. M., Formiddag Kl. 10, bliver afholdt offentlig Auction over Graabrødre Hospitals gamle Degnebolig til Nedbrydelse, efter Conditioner, som ere til Eftersyn her paa Contoiret. Auctionen afholdes i selve Bygningen. Odense Auctionscontoir den 20 April 1848. Ch. Estrup.
Odense Adresse-Contoirs Efterretninger, 1848-04-26
Tirsdagen den 2 Mai, Eftermiddag Kl. 3, bliver i Helte engen udenfor St. Jørgensport afholdt Auction over endeel Græeslodder samt nogle Malkepletter udenfor Vesterport. Odense Auctionscontoir den 26 April 1818. Ch. Estrup. Fyens Stiftsavis redigeres af N. Seedorff, udgives i Odense da af Gange ugentlig. Trykt med Hurtigpresse.
Odense Adresse-Contoirs Efterretninger, 1848-04-27
Fædrelandet. Hr. Krigsminister. Kl. 10 1/2 Formiddag til henimod Soledgang have vi slaaedes med Preusserne ved Slesvig. Kl. 6 1/2 var Fægtningen staaende. De fjendtlige Tropper, der vare i Jlden, trængte ikke mere paa; men stærke Reservemasser rykkede frem. Vore Tropper vare tre Gange afløste, og da vi havde bragt vore sidste Reserver i Jlden fandt vi det rigtigt at trække os tilbage. Dette skeete med al Orden og Ro uden at Fjenden forfulgte. Vi bivuaqvere for Øieblikket i Stillingen mellem Arnholdt Søe og Langsøe, hvorfra vi bryde op imorgen til Flensborg. Vi have ingen Kanoner mistet, men vort Tab af Døde og saarede er stort, navnlig have vi tabt Mange af vore dygtigste Officerer. Oberstlieut. Magius, Staggemeyer og Krabbe, Majorerne Schepelern, Holm og Ræder, Capitainerne Friedericksen, Neraa, Mecklenborg, Obel, Bonnichsen og Hveberg og mange andre Officerer ere meer eller mindre saarede. - Vort hele Tab ligesaavel som Fjendens er det umuligt at angive. Armeecorpset er i kampbygtig Stand og skal gjøre sin Pligt til det Sidste. Hovedqvarteret, Jdsted Kro 1ste Paaskedag Kl. 12 Aften. Hedemann.
Odense Adresse-Contoirs Efterretninger, 1848-04-27
Skrivelse fra Krigsministeren til Generalmajor v. Hedemann, Hr. General! dateret den 25 April 1848. Jeg modtager i dette Øieblik Deres Rapport fra første Paaskedag Midnat. At De har maattet trække Dem tilbage for den Magt, De havde imod Dem, var mig ingenlunde uformodentlig, ligesaalidt som at saadant først vilde skee efter kraftig Modstand og med Orden og Rolighed. Men dennegang har De og Deres brave Tropper overtruffet enhver Forventning. Over 8 Timers Kamp er for et Armeekorps som Deres en Heltegierning, hvis Fortjeneste gaaer over enhver Lovtale. Æren er reddet, komme der saa hvad der vil. Konge og Fædreland vil med Taknemmelighed mindes Deres Daad, der ikke kan andet end skaffe os Agtelse hos Alle og Sympathi hos de Retfærdige. Jeg vil ikke fordølge for Dem, at De endnu i nogen Tid maa uden nogen væsentlig Forstærkning udholde Kampen mod en afgjort Overmagt, men for Deres og Deres Armees Patriotisme er Sligt ikke afskrækkende. Nutid og Fremtid skulle fortælle, hvorledes det nørrejydske Armeekorps beviiste, at den Danske Heltedaad endnu er i Live, og af Deres Exempel skulle vi Andre øse nyt Mod, ny Begeistring for vor hellige og retfærdige Sag. Hr. General, hils Deres Armee fra mig og fra Deres taknemmelige Medborgere.
Odense Adresse-Contoirs Efterretninger, 1848-04-27
Faaborg den 26 April, Kl. 12 Aften. Det bekræfter sig, at vor Armee efter Slaget ved Slesvig i bedste Orden ikke alene med alt sit Artilleri, men endog med to fra Fjenden erobrede Batterier var kommen til Flensborg; men Natten imellem Mandag og Tirsdag maa være forefaldet noget, hvorved Man uden egentlig Grund er bleven stærkt allarmeret; endog fra Sønderborg flygtede Familier, Man ventede der sikkert Preusserne og Riegels havde nok kun lidet Haab om at kunne gjøre virksom Modstand. Men Gud være lovet, det var blind Allarm; det synes vist, at Preusserne ei ere komne længer end ved Flensborg og at de ei have forfulgt de Danske, vor Armee med samtlige Kanoner, danske og preussiske, er i Behold og deraf staaer nok 10,000 Mand paa Als og 6 a 7000 imellem Kolding og Nibe. At dette er mere end et Rygte, kan De forlade Dem paa, da det garanteres af Generalstabslæge Bend; og endmere bekræftes derved, at der iaften er ankommen en Estafette hertil med den Ordre, at Man ei har Brug, for de herværende Skibe, paa hvilke Grev Ahlefeldt imorges havde lagt Beslag til strax at overføre Tropper og Heste fra Fredericia til Fyen. Noch ist Polen nicht verloren! At Preusserne ikke have forfulgt Vore, er et Beviis for, at vor Klat Folk har givet dem nok at tænke paa og at Man kan huske at have havt med Dansken at bestille. Ved Gottorp har Fjenden liidt et stort Tab ved trende Gange forgiæves at ville have taget samme med Storm. 10,000 Mand mere og vi havde havt Seiren, Endnu ere ingen Saarede komne: men vi kunne imorgen Aften tage imod 150 til 200. Regjeringskommissionen i Haderslev skal være opløst. Vi skulle have 400 preussiske Fanger.
Odense Adresse-Contoirs Efterretninger, 1848-04-27
Odense. Jdag afgik til Armeen det her inddøvede frivillige Korps, 116 Mand. Korpset har benyttet den det tilstaaede Skoletid vel, og har efter Omstændighederne bragt det videre, end Man turde haabe, Man seer ogsaa her, hvad der kan udrettes, naar Lysten driver Værket. En Afdeling paa 12 Mand, der har erholdt en fortrinlig Jndøvelse i Faaborg, har ikke kunnet faae sit Ønske opfyldt nu strax at følge med, da Borgerrepræsentationen dersteds ikke har sørget for, at Uniformerne bleve færdige betids nok. Grev Reventlow til Brahetrolleborg har til Fædrelandets Forsvar stillet en Mand med Hest og Tilbehør til Herregaardsskytternes Korps, desuden til samme Korps afgivet en Hest med Riffel og Tilbehør samt 500 Rbd.; endelig til Krigsministerens Disposition stillet 2 Heste og indbetalt 1000 Rbd.
Odense Adresse-Contoirs Efterretninger, 1848-04-27
(Dagsposten.) (Af et Brev i "Fædrelandet, dat. Hovedqvarteret Jdsted Kro, første Paaskedag, Kl. 10 Aften). Vi have havt en forfærdelig Dag, men dog en Dag, som i vort Lands Historie skal staae undslettelig indskrevet. Jmorges tidlig Kl. 10 bleve vi overrumplede af Preusserne. Jkke destomindre indtoge vore Tropper med en mageløs Raskhed Positionerne ved Bustorff og Høiderne hiinsides Bustorffer-Teich, og Kampen begyndte. Aldrig har Man maaskee seet en mere haardnakket Kamp imod Overmagten end denne.
Odense Adresse-Contoirs Efterretninger, 1848-04-27
Fra Kl. 10 1/2 i Morges til henimod Kl. 8 iaften have vore Tropper kæmpet med en mageløs Kjækhed, Udholdenhed og Heltemod imod en dobbelt overlegen Fiende. Endnu indtil høit op paa Eftermiddagen holdt Man Slottet, efter at Kampen allerede i lang Tid havde raset i Frederichsberg - saaledes hedder den lange Gade, der strækker sig fra Gottorp til den sydlige Udkant af Byen. Vi have havt et betydeligt Tab, navnlig blandt Officererne. Hvor stort, er det umuligt at beregne, men der er flydt meget, meget dyrebart Blod, som engang vil komme til at hvile tungt over dem, der have styrtet vort Fædreland i disse Ulykker. J Byen selv skjød Man fra Vinduerne paa os til Tak for den Humanitet, hvormed den var bleven behandlet. Vore Tropper have nu indtaget en Position mellem Arnholz og Langsø, hvor de inat bivonaqvere." Af samme Haand skrives fra Hovedqvarteret i Flensborg den 24de Kl. 2 Middag: "Jngen fjendtlig Demonstration har viist sig idag. Tropperne ere i god Behold ankomne til Flensborg, hvor de forpleies paa det Bedste. Stemningen iblandt dem er bestandig den samme trods Alt, hvad de have udstaaet, og jeg vender igjen tilbage til mit forrige: der gives ikke elskværdigere Mennesker end de Danske, og for at see dem i deres Glorie, maa Man see dem naar de slaaes. Flensborg har bevaret sit danske Sindelag, og den Troløshed, som vi i Slesvig bleve et Rov for, er der her intet Spor af." Apenr. Ugebl. beretter under 25de, at vor Armee. stod ved Bau, Kavalleriet i vestlig Retning derfra. Senere hen paa Dagen marscherede Jnfanteriet videre til Sønderborg. J Flensborg vare ingen fjendtlige Tropper. Allarmen i Flensborg den 24de hen paa Eftermiddagen hidrørte fra, at det falske Rygte pludselihavde udbredt sig, at Preusserne vare trængte ind i Byen, hvorpaa endeel Bagagesoldater og Efternølere i vild Flugt ilede nord paa og satte ogsaa Apenrade i Bevægelse. De flygtede Soldater ere gaaede tilbage til Armeen.
Odense Adresse-Contoirs Efterretninger, 1848-04-27
Veile A. beretter, at der den 25de om Morgenen endnu var danske Tropper i Flensborg.
Odense Adresse-Contoirs Efterretninger, 1848-04-27
De schleswigholsteinske Beretninger om Slaget den 23de (nyere Efterretninger fra Krigsskuepladsen bringes ikke) ere meget forvirrede. Kampen har været haard og blodig og de Danske vare ved dens Ende i Besiddelse af endeel af Staden Slesvig med Slottet Gottorp.
Odense Adresse-Contoirs Efterretninger, 1848-04-27
Jblandt endeel paa Postkontoiret i Flensborg ankomne Breve til Jnsurgenterne, som disse ved deres meget fremskyndede Afreise derfra den 9de ikke erholdt Tid til at lade afhente, fandtes ogsaa et til Hertugen, af Glücksborg fra hans Gemalinde, der viser, at Hendes kgl. Høihed Hertuginde Wilhelmine af Glücksborg er uskyldig i det Forræderi, hvormed flere af vort Kongehuses Sidelinier i denne Tid have gjort Brud paa Pligt og Ære ved at fornægte den Lydighed og Troskab, der skyldes den retmæssige Arvekonge og Herre: Hertuginden skriver nemlig, efter at hun i det hjerteligste Sprog har udtalt sin uendelige Kjærlighed for Hertugen, hendes Mand, at hun ikke kan fordølge for ham, at hans Beslutning er hendes Ulykke, at Nætterne ikke unde hende Søvn, fordi en indre Stemme stedse forekaster hende, at hun ikke har kunnet forhindre ham, der er hende det Dyrebareste paa Jorden, fra det gjorte Skridt; thi at han (Hertugen) kæmper mod Danmark, hendes Ungdomsland, ved den hellige Gud, det er Uret; han maa tilgive hende dette Brev, men hun kan ikke længere fortie for ham, hvad der saa længe piner hende. Det vorder hende daglig klarere, at Hertugen og Prinds Nicolaus havde handlet langt ædlere, ved at forblive udenfor Sagen, og havde Prinds Julius ogsaa yttret, at han ikke begreb, hvorledes Nicolaus, der havde nydt saa meget Godt af Danmark, kunde have bragt det over sit Hjerte. Hds. kgl. H. udtaler endvidere levende Bekymring for, at Hs. Majestæt, hendes Moder, vil rammes for dybt af disse Begivenheder, der allerede have ladet de bedresindede Schleswig=Holsteinere indsee, at de ere gaaede for vidt. Prindsessen erklærer, at hun maa slutte sit Brev, thi hun er for opløst i sin Smerte; hun modtager just nye Breve fra Kjøbenhavn, fulde af saa megen Vemod, og dog saa skaansomme. Borsh." meddeler et Referat om de Forhandlinger, som den 19de i Anledning af Hr. d'Jsralis Jnterpellation i det slesvigholsteenske Anliggende fandt Sted i det brittiske Underhuus. Da det forekommer os, at det med Raisonnement blandede Referat ikke er tro, ville vi heller afvente en Beretning fra Kjøbenhavn efter de originale Kilder, som vi troe at kunne give imorgen. Saameget fremgaaer dog ogsaa af "Börsh."at baade den engelske Regjering og det engelske Parlament erkjende den Garanti, som Engelland 1720 har givet Danmark for Slesvigs evindelige og uforstyrrede Besiddelse, som bestaaende i usvækket Kraft, og at det paa ny har bundet sin Ære til fuldstændigen at opretholde sit Ord.
Odense Adresse-Contoirs Efterretninger, 1848-04-27
Efter Forlydende er en ny Kommunallov for Slesvig, bygget paa en bred folkelig Basis, under Udarbeidelse. Saavidt vi vide, benytter Regjeringen hertil fornemmelig den forrige Regjeringspræsident Kammerherre Scheels Medvirkning. (Fdrl.)
Odense Adresse-Contoirs Efterretninger, 1848-04-27
Landgrev Wilhelm af Hessen har som en Følge af Opfordringen fra Hessen-Kassel, forlangt og erholdt sin Afsked fra dansk Tjeneste. Derimod skal Hs. Durchl. Prinds Frederik af Hessen ikke være tilsinds at forlade Danmark.
Odense Adresse-Contoirs Efterretninger, 1848-04-27
Hs. Maj. Kongen har allern, udnævnt Sognepræst for Langaae og Oxendrup Menigheder i Fyens Stift, F. F. Bjering, til Sognepræst for Svindinge Menighed i samme Stift (Besidderen af Stamhuset Moltkenborg har jus proponendi til dette Sognekald); ordineret Katechet og første Lærer ved Borgerskolen i Faaborg, G. Bonde, til Sognepræst for Vang og Torup Menigheder i Aalborg Stift, Kand. theol. H. J. M. Svendsen, til ordineret Catechet og første Lærer ved Borgerskolen i Ringkjøbing. Den 4 April er Kommandeur J. C. v. Falsen, Kid af Db., allern. meddeelt en ny Afskeed som Kontreadmiral.
Odense Adresse-Contoirs Efterretninger, 1848-04-27
Blandinger. Aarh. A. beretter, ifølge Skrivelse. fra Fredericia af 23de, følgende midlertidige Forandringer ved Armeen: General Wedell-Wedellsborg er gaaet tilbage til Bau, hvor han overtager Kommandoen over det høire Flankekorps. Oberst v. Juel er indtraadt i General Wedells Plads.
Odense Adresse-Contoirs Efterretninger, 1848-04-27
J Hamborger Blade af 21de, 22de, 24de og 25de berettes: Den 20de var der fra Rendsborg sendt regulairt Militair til Fehmern. Den 19de havde Prindsen af Augustenborg inspiceret Armeens Stilling og Man antog, at Troppemassen nordfor Eideren, afseet fra det 10de Armeekorps, nu maatte være stærk nok, nye preussiske Tropper, ogsaa Friskarer, ankom daglig; der herskede stor Utaalmodighed i Rendsborg.
Odense Adresse-Contoirs Efterretninger, 1848-04-27
- J Frederiksort er en Krudtmine exploderet ved uforsigtig Nærmelse af et galvanisk Batteri. - J Forbundsforsamlingens Møde den 15 April opfordredes den preussiske Regjering til ufortøvet at udnævne en Øverstkommanderende saavel for de preussiske som det 10de Armeekorpses Tropper i Schleswigholstein. Fra Stettin meldes, at den der kommanderende Generallieuten. Wrangel er udnævnt til Øverstkommanderende over de preussiske Tropper i Holsteen og afgaaet til sin Bestemmelse. - J Bremen er stillet et Andragende til Borgerskabet om at bevilge en overordentlig Kredit paa 10,000 Rd., for at ogsaa denne Hansestad kunde stille sit Kontingent til det 10de Armeekorps (1 Kompagni, Hamborg havde vedtaget at stille 2 og Lybek 1 Kompagni); i Mødet den 19de har Bremens Borgerskab bevilget den forlangte overordentlige Kredit; den 20de afgik en Friskare fra Bremen til Schleswigholstein. - Forbundsdagen har i Mødet den 15de bestemt, at den Øverstkommanderende over Forbundskontingentet skal sørge for at beskytte de nordtydske Kyst, og Havnestæder indenfor Krigsgebetet, men at det paaligger vedkommende Stater selv at beskytte de øvrige Kyster og Havne. -
Odense Adresse-Contoirs Efterretninger, 1848-04-27
Den 20de ankom til Rendsborg den længselsfuldt ventede Marschordre for de preussiske Tropper. J Kampen ved Eckernførde den 20de have Schleswigholsteinerne naturligviis seiret; de have kun havt 11 Døde og nogle og 20 Saarede: dog tilføies ganske naivt, at Man har trukket sig tilbage, da Man havde at bestille med sin Overmand. Oberst Fabricius er i Generalmajor v. Krohns Sted udnævnt til Chef for den første schleswig-holsteinske Jnfanteribrigade. - Man har i Rendsborg faaet at vide, at Flensborgerne hverken have ageret Forrædere eller Spioner mod Schleswig=Holsteinerne; de Danske brugte deres egne Soldater som Spioner. - Den 21de passerede General Wrangel igjennem Hamborg paa Reisen til Rendsborg; han var ledsaget af den 20aarige Prinds Frederik Karl af Preussen, ældste Søn af Prinds Karl.
Odense Adresse-Contoirs Efterretninger, 1848-04-27
Det schleswig-holsteinske Generalkommando bekjendtgjør under 21de, at Man frabeder sig flere tydske Frivillige. – J Mecklenborg er Man meget bange for et Besøg af danske Kanonbaade og sætter ingen Tillid til den tydske Flaade, der kun existerer paa Papiret. Hannover er oversvømmet af tydske Friskarer, der ifølge en Yttring af det hannoverske Medlem i den permanente Kommittee i Frankfurt, Hr. Siemens, forlange Vaaben for at marschere til Schleswigholstein; Man har imidlertid ingen Vaaben til dem og befinder sig i stor Forlegenhed med disse kjære Gjæster. Til de hannoverske Tropper sendtes den 20de Ordre til at rykke frem mod de Danske; Hannover vil beskytte Elbens og Weserens Mundinger ved Fortificationer. - J en senere Skrivelse fra Rendsborg tilstaaes, at de Danske i Fægtningen ved Eckernforde den 20 ds. desværre ogsaa have gjort nogle Fanger, og at det schleswigholsteinske Frikorps var nærved at blive omringet, da Man fra dansk Side havde brugt det Puds at lade Magister Lindbergs Friskare, der allerede i sin Paaklædning lignede Friskarefolkene fra Berlin og Köln, anlægge den tydske Kokarde og udfolde en tydsk Fane (!) samt ved det første Angreb raabe paa Tydsk: "Skyd dog ikke paa os, Kammerater, see J ikke, at vi ogsaa ere Schleswigholsteinere? til Renden.
Odense Adresse-Contoirs Efterretninger, 1848-04-27
Dampskibet "Royal Adelaide" afgik den 25de Ondsendt.) Uagtet jeg er en Fremmed i de Danskes Land, har jeg ikke destomindre med Beundring seet den udmærkede Nationalaand, som udvikler sig af Begivenhedernes Trængsel hos dette i Antal lille, men i dets brændende Fædrelandskjærlighed stolte og modige Folk.
Odense Adresse-Contoirs Efterretninger, 1848-04-27
Kjøbenhavns Børs-Cours den 25 April 1818. Hamb. 2 M. - k. S. 200. Bank-Disconto 4 pCt., ditto paa Banco=Vexler 6 pCt. Hamborg Børs-Cours d. 25 April. Species 3 pCt. bedre, dansk gr. Cour. 24 1/2 pCt. slettere end Bco; Louisd. og Fred. 11 Mk. 5 s., Lsterl. 13 Mk. 5 s. Bco.
Odense Adresse-Contoirs Efterretninger, 1848-04-27
AVERTISSEMENTS. Christelig Huuspostil, indeholdende Prædikener paa Aarets Søn= og Festdage. Andet Oplag. 21 Mk. smukt indb 2 Rbd. smukt indb. 11 Mk. smukt indb. Kirkelige Leilighedstaler.
Odense Adresse-Contoirs Efterretninger, 1848-04-27
Festprædikener. Disse 3 Skrifter af den som geistlig Taler saa berømte Pastor Albert Leth i Middelfart, faaes i alle Boglader og i Odense hos Forlæggeren den Hempelske Boghandel.
Odense Adresse-Contoirs Efterretninger, 1848-04-27
Til det her oprettede Lazaret for circa 200 Saarede manglede alle fornødne Reqvisiter. Meget er allerede af Byens Beboere ydet med største Beredvillighed. Da det imidlertid endnu langtfra i Tidens Længde vil være tilstrækkeligt, og der især er Trang til simple Lagn, Skjorter og uldne Dækkener: saa opfordres De der have Evne og Villie til at yde Bidrag af disse Gjenstande til snarest mulig at indsende samme, og vil selv den mindste Gave blive modtaget med Taknemmelighed. Byefogedcontoiret i Faaborg den 26 April 1848. Oest.
Odense Adresse-Contoirs Efterretninger, 1848-04-27
Af frivillige Pengebidrag til Oprettelsen af et mobilCorps er endvidere tegnet fra Odense Kjøbstad 22 Rbd., Skebye og Otterup Sogne 312 Rbd. 16 s. og fra Bederslev Sogns Ungdom 4 Rbd., hvorefter det samlede Bidrag til Dato udgjør 33,451 Rbd. 4 Mk. 7 s., foruden endeel Guldsmykker.
Odense Adresse-Contoirs Efterretninger, 1848-04-27
Bidragene til de efterladte Familier udgjør til Dato 501 Rbd. 3 Mk. 4 s., 1 Td. Rug, 3 Tdr. Byg og 4 Tdr. Kartofler eengang for alle, samt 29 Rbd. 8 s. i ugentlige Bidrag. Committeen er fremdeles for hele Provindsen samlet hver Søgnedags Aften fra Kl. 6 1/2 til 8 for at modtage Bidrag. Odense den 26 April 1848.
Odense Adresse-Contoirs Efterretninger, 1848-04-27
Committeen af 26 Marts.
Odense Adresse-Contoirs Efterretninger, 1848-04-27
Enhver som maatte have noget at fordre hos mig, bedes snarest at melde sig, da jeg om kort Tid forlader Odense. N. P. Truelse.
Odense Adresse-Contoirs Efterretninger, 1848-04-27
En rask Dreng, der har Lyst at lære Farverie, kan strax træde i Lære hos C. H. Westermann, Farver i Bogense. Efterlyses. Røgter Jens Frandsen fra Jylland er sidste Løverdag bortgaaet fra sin Tjeneste her paa Gaarden uden mit Vidende, og da han skal være seet paa Ödense-Veien i Søndags, anmodes Alle der maatte træffe ham at sende ham tilbage hertil Gaarden. Han er let kjendelig ved et stort Hareskaar i Overlæben, en stor Knude under Næsen. hvorved han snøvker stærkt, han er næsten skaldet og med lyst Haar, samt bred af Ansigt og stærk af Bygning. Juelsberg pr. Nyborg den 26 April 1848. Kruuse. Forpagter.
Odense Adresse-Contoirs Efterretninger, 1848-04-27
En velopdragen ung Dreng af honette Forældre, som regner og skriver godt, og har Lyst at lære Manufacturhandelen, kan faae en Plads i dette Foraar. Billet mærket "Manufactur=Lærling bedes aflagt paa Adressecontoiret, hvori den Søgende, samt Forældrenes Navne opgives.
Odense Adresse-Contoirs Efterretninger, 1848-04-27
Classelotterisedler ere at erholde i hele, halve og Qvartlodder indtil den 6 Mai hos CollectriceSchalburg.
Odense Adresse-Contoirs Efterretninger, 1848-04-27
Bruun hollandsk Sennop af bedste Sort faaes til 2 Rbd. pr. Lpd. hos J. J. Stokkebye, Odense Nørregade No. 404.
Odense Adresse-Contoirs Efterretninger, 1848-04-27
Manufacturhandels Ophævelse!